钦定古今图书集成/历象汇编/庶征典/第072卷 > 《管窥集要》 > 《雾异占》
## 钦定古今图书集成/历象汇编/庶征典/第072卷 > 《管窥集要》 > 《雾异占》

君臣故相悖戾，厥灾风雨雾，风拔木，乱五谷。已而大
雾。

“《黑雾》终朝不解”者，黑眚也。当有冤气，变为兵灾，近大
水之地，则不占。

两军相当，有雾从破军上来，如烟如小雨，入人眼鼻
者，有急兵来。

兵发之时，雾起日昏，急宜还师。

久阴雾，色鲜红，兵起，有大战。若有黑风吹之，所之之
方，有流血。

“城营内雾气状如悬尸”，宜即去之。

雾者，众邪之气，阴来冒阳。凡大雾黑气蔽天，日月无
光，臣蔽主明。

凡臣下权重者，天亦雾。

雾封山三日已上者，山崩之象。

凡三月一日不雨，七月九日有大雾；六月十二日不
雨，有大雾；八月二十一日不雨，有大雾；九月一日不
雨，有大雾。

戊己日，雾三日不止者，下有大战。

雾气绕城者，臣下欲行威福在彼，攻之必取其便，我
宜号令易坚守。

雾从外入城。有贼攻城；雾从内出，有兵逃出。

凡雾，从四方来，合中央而赤者，则兵事也。

子年，有大雾，有大水，蚕茧谷麦伤。

凡雨，而江湖上忽有雾，复暗其水不见。波涛高下，以
雾为准。雾高五尺，水汎五尺；雾高一丈，或至三五丈。
雾至处，水汎至也。